de strate ende twee boenden lants inden somerart Item
sal de voirs wynne hebben alle jae vand voirs jouffr
vijf ende een half mudde rocx ende vijf en een half mudden
evene ten saeye te hulpen Item zulle de beesten vand
jouffr ende vanden wynne deen onder dande gaen inde
messie vanden hove voirs zonder begrijp Item sal de
voirs jouffr behoude te huerweert den hof bove den boegt
ende den hoppecruythoff Item sal de voirs wynne jairlijcx
doen ende leven zijnen tmijn duende vierhondert walmen
ende den leem halen Ende alsmen dair dect oft plect
sal de wynne gehouden zijn den wercluden den montcost
te geven ende sal oic de voirs wynne de huysinge ald
houden vander ondster rikelen nederwert tzijnen laste zijne
tmijn duende in goede state ende die alsoe laten tzijnen
afsceyden soe verre hij die alleene gebruyckende es It
sal de wynne alle twee jaen hebben een tabbart laken
gelijc den anden geselle It want de voirs jouffr
huen voirs wynne gelevert heeft vier mudden rocx vier
mudde havenels vier mudden evene twee mudde ghersten
ende een mudde soe erwiten soe vetsen soe zal de selve
wynne dese xv mudde der voirs jouffr restituen binne
vijff jaen naistcomen innegaen gelijck voe elcx jairs
de drie mudde dairaf tot dat die volbetaelt zijn It
heeft noch de voirs wynne gehadt vand voirs jouffr
drie peerden om twintich rinsgulden te betalen binen
twee jaen naistcomen innegaen ten tmijne als voe
op condicie waert dat sake dat deen van dien pden
beetde vande gebreke dat aen hem hadde soe zal de
voirs wynne dat aen huer sculdich zijn te bekynnen
It sal de voirs wynne gehoude zijn de voirs lande te
wynnen te werve te tijde ende te terme ende die te
late tzijne afsceyden soe hij die bevonde heeft tijnen
aencomen wel ende loffelic zond argelist It want
de wynne seeght dat hem inden art vand braken
tzijnen innecomen gelevt zijn wel seven boend lants